Administrația Națională de Meteorologie (ANM) a emis prognoza meteo pentru următoarele patru săptămâni. În Prahova, în weekend, temperaturile maxime vor ajunge la 18 grade Celsius.
Primăvara își va intra în drepturi, în weekend, când în Prahova se vor înregistra temperaturi de 18 grade Celsius.
Mercurul în termometre va urca, duminică, la 19 grade Celsius la Ploiești. Vestea rea este că, săptămâna viitoare, timp de două zile, la nivelul municipiului, vremea se va răci din nou, iar temperaturile maxime se vor situa 9 – 12 grade Celsius.
Cum va fi vremea în săptămâna 25.03.2024 – 01.04.2024
Valorile termice, potrivit ANM, vor fi mai ridicate, la nivel național, decât cele specifice pentru această săptămână, pe întreg teritoriul României, dar mai ales în regiunile vestice și nord-vestice.
Cantitățile de precipitații vor fi deficitare în regiunile vestice, nordvestice, nordice și local în cele centrale, iar în rest vor fi apropiate de cele normale pentru acest interval.
Cum va fi vremea în săptămâna 01.04.2024 – 08.04.2024
Temperaturile medii vor fi mai ridicate decât cele normale pentru această perioadă, la nivelul întregii țări, dar mai ales în regiunile intracarpatice.
Regimul pluviometric va fi apropiat de cel normal pentru acest interval în cea mai mare parte a țării.
Cum va fi vremea în săptămâna 08.04.2024 – 15.04.2024
Temperatura medie a aerului va avea valori în general apropiate de cele normale pentru această perioadă, la nivelul întregii țări.
Cantitățile de precipitații vor fi în general apropiate de cele normale pentru acest interval, în toate regiunile
Cum va fi vremea în săptămâna 15.04.2024 – 22.04.2024
Mediile valorilor termice vor fi apropiate de cele specifice pentru această săptămână, pe întreg teritoriul României.
Regimul pluviometric va fi ușor excedentar, local, în regiunile centrale și estice, iar în rest va fi apropiat de cel normal pentru această perioadă.